**Încheiere**

*Lucian Blaga*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Frate, o boală învinsă ți se pare orice carte.

Dar cel ce ți-a vorbit e în pământ.

E în apă. E în vânt.

Sau mai departe.

Cu foaia această închid porțile și trag cheile.

Sunt undeva jos sau undeva sus.

Tu stinge-ți lumânarea și-ntreabă-te:

taina trăită unde s-a dus?

Ți-a mai rămas în urechi vreun cuvânt?

De la basmul sângelui spus

întoarce-ți sufletul către perete

și lacrima către apus.